সংঘাত এড়িয়ে শোডাউনের চিন্তা বিএনপির : ৫ জানুয়ারিকে কেন্দ্র করে সারা দেশে ব্যাপক শোডাউন করার প্রস্তুতি নিচ্ছে বিএনপি। দিনটিকে কেন্দ্র করে কর্মসূচি চূড়ান্ত করা হচ্ছে। দলটির নীতিনির্ধারকদের কয়েকজন যুগান্তরকে জানান, ওইদিন রাজধানীসহ সারা দেশে ব্যাপক শোডাউন করার চিন্তা–ভাবনা রয়েছে। সোহরাওয়ার্দী উদ্যানে সমাবেশ করতে অনেকেই পরামর্শ দিচ্ছেন। বিকল্প হিসেবে নয়াপল্টনের কেন্দ্রীয় কার্যালয় থেকে কালো পতাকা মিছিল করার কথা ভাবা হচ্ছে। তবে ঢাকাসহ সারা দেশে একযোগে বেশ কিছু কর্মসূচি পালন করা হবে।